  Майя Бывальцева Удмуртиысь 11-тӥ классэз йылпумъям 506 пиналъёс дышетсконын азинсконъёссы понна «За особые успехи в учении» медальёс басьтозы. Со сярысь элькунысь Дышетонъя но тодосъя министерстволэн пресс-службаез ивортэ. 2019-тӥ арысен «зарни» медальёс сёто 9-тӥ классын кун аттестациез умой ортчем, 10-тӥ но 11-тӥ классъёсын вань тодметъёсъя арез «витьёсын» гинэ йылпумъям пиналъёслы. Азьвыл укмысэтӥ классын экзаменъёслы йылпумъянъёсты лыдэ басьто вал Ижкарын «зарни» медальёс 218 пиналъёс басьтӥзы. Воткаын - 37 нылъёс но пиос, Можгаын – 32, Сарапулын – 20, Глазкарын – 15. Ёросъёс пӧлын азьпалан Балезино – 28 медаль, Дэри – 21, Эгра – 17, Шаркан, Сарапул но Кез ёросъёсын – быдэн 11. Та дыре «зарни» медалез ыргонлэсь но никельлэсь кисьто но вылзэ зарни сӥен векчи гинэ шобырто Кемалась ик ӧвӧл медаль тросаз вылӥ дышетсконниосы ӧсъёсты усьтэ вал. Али югдур воштӥськиз, вузэ медален гинэ пырыны уг луы ни. Но куд-ог учырын со юрттэ ик: огъя кун экзаменъёс борды баллъёс ватсасько, одӥг интые одӥг кадь баллъёсын вожвылъяськись пиналъёс пӧлысь вылӥ дышетсконни ӵемгес медалистэз быръе. «Зарни» медаль понна вылӥ дышетсконниос пӧртэм баллъёс ватсало, куд-огез воксё лыдэ уг басьто. Ӵемысьгес ӟеч дышетскем понна 2-3 балл будэто, троссэ 10 балл сётыны быгато. Тодэ вайытом, Удмуртиын вылӥ дышетсконниосы ужкагазъёсты кутон 20-тӥ инвожое кутскиз. Удмурт кун университет коньдэт чотын тодон-валан басьтыны 2 сюрс пала егитъёсты кутоз. Тегъёс: Дышетон Ижкар Удмуртия пиналъёс данъетъёс  